**ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ**

**ΠΑΡΑΛΙΑΣ ΓΙΑ ΑΤΟΜΑ ΜΕ ΑΝΑΠΗΡΙΑ**

 Με την επωνυμία ΠΙΚ - ΠΛΑΖ το Κ.Κ.Π.Π.Α. - Ν.Π.Δ.Δ. λειτουργεί Πρόγραμμα θερινών λουτρών για άτομα με αναπηρίες στο παράρτημα Αποθεραπείας και Αποκατάστασης παιδιών στη Βούλα (πρώην ΠΙΚΠΑ Βούλας) επί της Λεωφόρου Καραμανλή 2, για τους θερινούς μήνες από 14 Ιουνίου του 2021 και ώρες

**9:00πμ - 9:00μμ.**

Βασικός σκοπός του συγκεκριμένου προγράμματος είναι η παροχή δυνατότητας κολύμβησης, ως θεραπευτικό μέσο, ως εκπαίδευσή και ως ψυχαγωγία σε όλους τους περιθαλπόμενους του Φορέα καθώς και σε όλα τα άτομα με αναπηρία οι οποίοι δεν μπορούν να κάνουν χρήση άλλων παραλιών. Το πρόγραμμα εξασφαλίζει ένα περιβάλλον υγιεινής και ασφάλειας, το οποίο ανταποκρίνεται στις ιδιαίτερες ανάγκες των ατόμων με αναπηρία.

**Παρεχόμενες υπηρεσίες:**

* Ασφαλής πρόσβαση και παραμονή στην παραλία.
* Ασφαλής πρόσβαση στην θάλασσα με γερανάκι.
* Ασφαλής πρόσβαση στην θάλασσα με SEATRACK.
* Παρουσία ναυαγοσώστη καθ’όλη τη διάρκεια λειτουργίας της παραλίας.
* Κάλυψη εκτάκτων καταστάσεων από νοσηλευτή.
* Χρήση εγκαταστάσεων της παραλίας (σκίαστρα, ξαπλώστρες, WC ατόμων με αναπηρία, καντίνα).
* Χώρος στάθμευσης για τα αυτοκίνητα, από τον οποίο τα άτομα με κινητικά προβλήματα μπορούν να έχουν εύκολη πρόσβαση στην προβλήτα.

**Δικαίωμα συμμέτοχης στο πρόγραμμα έχουν:**

* Όλοι οι περιθαλπόμενοι - φιλοξενούμενοι στα Παραρτήματα, δομές αποιδρυματισμού και μονάδες του φορέα (ΚΚΠΠΑ).
* Τα άτομα με αναπηρία 67% και πάνω που διαθέτουν τα σχετικά πιστοποιημένα έγγραφα.
* Πιστοποιημένα κέντρα και φορείς ΑμεΑ.
* Οι ανάδοχες οικογένειες του Κ.Κ.Π.Π.Α. με τα παιδιά.
* Άτομα τα οποία έχουν προσφέρει ή προσφέρουν εθελοντικές υπηρεσίες στο πρόγραμμα.

**Τα δικαιολογητικά τα οποία είναι απαραίτητα για την συμμετοχή στο πρόγραμμα της παραλίας για τους δικαιούχους και τους συνοδούς τους είναι τα εξής:**

* Έντυπη αίτηση - υπεύθυνη δήλωση δικαιούχου για τον ίδιο και τον συνοδό. Η αίτηση υποβάλλεται από τον δικαστικό συμπαραστάτη, εφόσον ο ενδιαφερόμενος είναι σε συμπαράσταση.
* Αντίγραφο ταυτότητας δικαιούχου και συνοδού.
* Φωτογραφία ταυτότητας δικαιούχου.
* Αντίγραφο απόφασης ΚΕΠΑ με το είδος και το ποσοστό αναπηρίας.

Οι αιτήσεις και τα δικαιολογητικά θα γίνονται δεκτά:

* Σε ηλεκτρονική μορφή όλο το χρόνο και στο email:**info\_pikplaz@0261.syzefxis.gov.gr**

Οι αιτήσεις εξετάζονται από επιτροπή του φορέα η οποία συνεδριάζει κάθε πρώτη Πέμπτη του μήνα για τους μήνες Σεπτέμβριο έως και Απρίλιο. Για τους μήνες Μάιο, Ιούνιο, Ιούλιο Αύγουστο, η επιτροπή συνεδριάζει ανά 15θήμερο και έκτακτα όποτε χρειαστεί. Η επιτροπή αποφασίζει με βάση τα δικαιολογητικά που έχουν κατατεθεί, διατηρεί όμως το δικαίωμα να προσκαλέσει τον αιτούντα στη συνεδρίαση της, αν χρειαστεί.

**Εγκεκριμένες αιτήσεις - κάρτες**

Η ισχύς της έγκρισης και κατοχής κάρτας εξαρτάται από το χρονικό όριο αναπηρίας του δικαιούχου, όπως έχει προσδιοριστεί από τα ΚΕΠΑ. Άτομα με αναπηρία εφ’όρου ζωής κατέχουν κάρτα αντίστοιχης ισχύος η οποία δεν χρειάζεται ανανέωση.

**ΓΕΝΙΚΕΣ ΕΡΩΤΗΣΕΙΣ ΓΙΑ ΤΟ ΠΡΟΓΡΑΜΜΑ ΛΕΙΤΟΥΡΓΙΑΣ ΤΗΣ ΠΑΡΑΛΙΑΣ ΓΙΑ ΑΤΟΜΑ ΜΕ ΑΝΑΠΗΡΙΑ:**

1. **Πότε ξεκινάει η λειτουργία της παραλίας και ποιες οι ώρες λειτουργίας της;**

Το Πρόγραμμα της παραλίας για το έτος 2021 θα λειτουργήσει από 14 Ιουνίου για τις ώρες 9:00πμ - 21:00μμ (στην Λεωφόρο Καραμανλή 2, Βούλα.)

1. **Ποίοι έχουν δικαίωμα συμμετοχής υποβολής αίτησης;**

Δικαίωμα συμμετοχής στην λειτουργία της παραλίας έχουν οι εξής:

* Όλοι οι περιθαλπόμενοι - φιλοξενούμενοι στα Παραρτήματα, δομές αποιδρυματισμού και μονάδες του φορέα ανεξαρτήτως αναπηρίας.
* Τα άτομα με αναπηρία 67% και άνω καθώς και οι συνοδοί τους.
* Πιστοποιημένα κέντρα και φορείς ΑμεΑ.
* Οι ανάδοχες οικογένειες του Κ.Κ.Π.Π.Α. με τα παιδιά.
* Άτομα που έχουν προσφέρει ή προσφέρουν εθελοντικές υπηρεσίες στο πρόγραμμα.

**3. Τι δικαιολογητικά χρειάζονται;**

Τα δικαιολογητικά που χρειάζονται είναι τα εξής:

* Έντυπη αίτηση - υπεύθυνη δήλωση δικαιούχου και συνοδού, που υποβάλλεται από τον ίδιο ή τον δικαστικό συμπαραστάτη του.
* Αντίγραφο ταυτότητας δικαιούχου και συνοδού.
* Φωτογραφία ταυτότητας δικαιούχου.
* Αντίγραφο απόφασης ΚΕΠΑ με το είδος και το ποσοστό αναπηρίας.
1. **Που μπορώ να καταθέσω τα δικαιολογητικά;**

Την αίτηση και τα δικαιολογητικά μπορείτε να τα καταθέσετε:

* Σε ηλεκτρονική μορφή όλο το χρόνο στο email: **info\_pikplaz@0261.syzefxis.gov.gr**
1. **Αρκεί η ηλεκτρονική αλληλογραφία για την διεκπεραίωση του αιτήματος μου;**

Εφόσον καταθέτετε άρτιο φάκελο αιτήματος αυτός υποβάλλεται στην επιτροπή.

Η επιτροπή ενδέχεται να σας καλέσει αν κρίνει ότι χρειάζεται επιπλέον διευκρινήσεις. Σε όλα τα αιτήματα είναι απαραίτητη η καταγραφή ηλεκτρονικού ταχυδρομίου (e-mail) και κινητού τηλεφώνου.

**6. Τι υπηρεσίες παρέχονται στην παραλία;**

* Ασφαλής πρόσβαση και παραμονή στην παραλία.
* Ασφαλής πρόσβαση στη θάλασσα με γερανάκι.
* Ασφαλής πρόσβαση στην θάλασσα με SEATRACK.
* Παρουσία ναυαγοσώστη καθ’όλη τη διάρκεια λειτουργίας της παραλίας.
* Κάλυψη εκτάκτων καταστάσεων από νοσηλευτή.
* Χρήση εγκαταστάσεων της παραλίας (σκίαστρα, ξαπλώστρες, WC ατόμων με αναπηρία, καντίνα).
* Χώρος στάθμευσης για τα αυτοκίνητα, από τον οποίο οι ανάπηροι μπορούν να έχουν εύκολη πρόσβαση στην προβλήτα.
1. **Πως μπορούν να έχουν πρόσβαση στη θάλασσα τα άτομα με κινητικά προβλήματα;**

Οι επόπτες παραλίας διευκολύνουν άτομα που αδυνατούν να κινηθούν αυτόνομα, ενώ οι χειριστές αναβατορίου έχουν την ευθύνη της ασφαλούς εισόδου στη θάλασσα και την έξοδο από αυτή.

1. **Τι υποχρεώσεις έχω ως εθελοντής;**
* Οι εθελοντές πρέπει να έχουν εγκριθεί από τις αρμόδιες επιτροπές εθελοντισμού των μονάδων και να δηλώνουν την ιδιότητα τους, το ωράριο της παρουσίας τους, τη συχνότητα, τον αριθμό των παιδιών για τα οποία είναι υπεύθυνοι. Όλα τα παραπάνω καθορίζονται από την επιτροπή εθελοντισμού.
* Όταν πρόκειταιγια δράσεις εθελοντικών οργανώσεων οι υπεύθυνοι θα πρέπει να δηλώσουν τις ημέρες και τις ώρες παρουσίας τους στην παραλία, τα ονόματα των εθελοντών καθώς και των περιθαλπόμενων που αναλαμβάνουν.

**9. Mπορούν να κάνουν χρήση των εγκαταστάσεων δικαιούχοι ιδιοκτητών δεσποζόμενων ζώων συντροφιάς?**

Σύμφωνα με τον **Γενικό Κανονισμό Λιμένα Σαρωνικού (Υπουργική Απόφαση 2133.2/33882/2015 - ΦΕΚ 2443/Β/13-11-2015)** αναφέρεται:

**Άρθρο 86
1.Οι λουόμενοι οφείλουν:**
α) Να μην απορρίπτουν στην θάλασσα αντικείμενα επικίνδυνα για τους λουόμενους.
β) Να μην ασχημονούν, υβρίζουν ή ενοχλούν κατά οποιονδήποτε τρόπο τους άλλους λουόμενους ή θαμώνες.
γ) Να μην ρυπαίνουν ή προξενούν φθορά στις λουτρικές εγκαταστάσεις.
δ) Να μην ασχολούνται, στην ακτή ή μέσα στην θάλασσα, με παιχνίδια που παρενοχλούν τους άλλους λουόμενους ή μπορεί να προκαλέσουν κάποια βλάβη σε αυτούς.
ε) Να συμμορφώνονται πρόθυμα προς τις συστάσεις και υποδείξεις των οργάνων της Λιμενικής Αρχής ή της υπηρεσίας των λουτρικων εγκαταστάσεων.
στ) **Απαγορεύεται η κυκλοφορία ζώων καθώς και το λούσιμο αυτών στους χώρους λουσμένων, μη συμπεριλαμβανομένων ερημικών και απομακρυσμένων τοποθεσιών όπου δε συχνάζουν λουόμενοι. Σύμφωνα με όσα ορίζονται από τον Νόμο 4039/2012 - ΦΕΚ Α-15/2-2-2012 (άρθρο 5 παράγραφο 3)**

**ΝΟΜΟΣ  4235/2014 (άρθρο 46).**

Οι ιδιοκτήτες ζώων πρέπει να:

**α**)***Τοποθετούν σε εμφανές σημείο του περιλαίμιου του ζώου μεταλλική κονκάρδα, η οποία παρέχεται από τους κτηνιάτρους κατά την πραγματοποίηση του αντιλυσσικού εμβολιασμού του****,*».
β***) Να κρατούν το σκύλο τους δεμένο και σε μικρή απόσταση από αυτούς. Η ίδια υποχρέωση ισχύει και για τον οποιονδήποτε συνοδό του ζώου****.*

Συνεπώς επιτρέπεται η είσοδος του δεσποζόμενου ζώου συντροφιάς στην παραλία, πλην όμως ο ιδιοκτήτης του θα πρέπει να το κρατά δεμένο σε κοντινή απόσταση από αυτόν, ενώ δεν επιτρέπεται η είσοδος του ζώου στη θάλασσα.